cyanic-selkie/wikianc huggingface dataset:
வில்லியம் இசுக்கீன்
வில்லியம் இசுக்கீன் (William Skeen) என்பவர், ஒரு ஆங்கிலேயர். 19 ஆம் நூற்றாண்டில், பிரித்தானிய ஆட்சியில் இருந்த இலங்கையில், பலராலும் அறியப்பட்ட ஒரு குடும்பத்தைச் சேர்ந்தவர். 1822 ஆம் ஆண்டில் இலண்டனில் பிறந்தார். 1849 ஆம் ஆண்டில் இலங்கையில் அரசாங்க அச்சகராக நியமிக்கப்பட்டார். "இவர் அடம்ஸ் பீக்" (Adam's Peak), "த நக்கிள்ஸ்" (The Knuckles) ஆகிய நூல்களை எழுதி வெளியிட்டார். இவர் எழுதிய நூல்களில் தொடக்ககால அச்சுக்கலை குறித்த ஆங்கில நூல் (Early Typography) முக்கியமானது. இவரது குடும்பத்தினர் 19 ஆம் நூற்றாண்டு இலங்கையின் பண்பாடு, வரலாறு, சமூகம் போன்றவை தொடர்பில் ஏராளமான ஒளிப்படங்களை எடுத்தனர். இவற்றுட் பல அக்கால நிலைமைகளை விளக்கும் சான்றுகளாக இன்றும் விளங்குகின்றன.
இலங்கையில் ஒளிப்படக்கலையை முதன் முதலில் அறிமுகப்படுத்திய ஜே. பார்ட்டிங் என்பவர் நடத்திவந்த ஒளிப்பட நிறுவனத்தை வில்லியம் இசுக்கீன் தனது மூத்த மகன் வில்லியம் லூயிசு என்றி இசுக்கீனுக்காக விலைக்கு வாங்கினார். வில்லியம் லூயிசு என்றி இலண்டனில் ஒளிப்படக்கலை பயின்றவர். வில்லியம் இசுக்கீனின் இரண்டாவது மகன் ஜி. ஜே. ஏ. இசுக்கீன் தந்தையின் வழியில் 1881 ஆம் ஆண்டு அரசாங்க அச்சகரானார். எப். இசுக்கீன் இவரது இன்னொரு மகன்.
மூலம்
பகுப்பு:இலங்கையில் வாழ்ந்த வெளிநாட்டவர் பகுப்பு:இலங்கையின் நூலாசிரியர்கள் பகுப்பு:1847 பிறப்புகள் பகுப்பு:1903 இறப்புகள்
கருங்கால் கீரி
கருங்கால் கீரி, கீரி இனத்தைச் சேர்ந்த ஒரு பாலூட்டி ஆகும். மத்திய ஆப்ரிக்க கண்டத்தில் காணப்படும் இவை ஒரு காலில் 4 விரல்களை கொண்டுள்ளன.
மேற்கோள்கள்
பகுப்பு:கீரிகள்
சிலேசிய மொழி
சிலேசிய மொழி (Silesian: ślůnsko godka, ślůnski, sometimes also pů našymu) போலந்தில் மேல் சிலேசியா நிலப்பரப்பில் வாழும் மக்களால் பேசப்படும் ஒரு இந்திய-ஐரோப்பிய மொழியாகும். அதோடு நிலப்பகுதிக்கு அண்டிய யேர்மனி, செக் நாட்டுப் பகுதிகளிலும் பேசப்படுகிறது. சிலேசிய மொழியை 509 000 மக்கள் தமது தாய் மொழியாக கொண்டிருப்பதாக 2011 கணக்கீடு ஒன்று தெரிவிக்கிறது (ஆதாரம் தேவை). இரண்டாம் மொழியாகவும் பயன்படுத்துவோரையும் கணக்கில் எடுத்தால் சிலேசிய மொழி பேசுவோரின் எண்ணிக்கை 1 250 000 ஆக உயர்கிறது.
சிலேசிய மொழி போலிய மொழியுடன் நெருங்கிய தொடர்புடையது. இதை போலந்து மொழியின் வட்டார வழக்கு என்றும் சில மொழியியல் வல்லுனர்கள் வகைப்படுத்துவர்.
எழுத்துமுறை
சிலேசிய மொழி போலிய மொழியின் எழுத்துமுறையே நெடுங்காலமாக பயன்படுத்தி வந்தது. எனினும் 2006 இல் பண்டைய சிலேசிய எழுத்துமுறைகளை அடிப்படையாக கொண்டு ஒரு எழுத்துமுறை அறிமுகப்படுத்தப்பட்டுள்ளது. அதுவே சிலேசிய விக்கிப்பீடியாவிலும் பயன்படுத்தப்படுகிறது.
மேற்கோள்கள்
பகுப்பு:சிலாவிய மொழிகள் பகுப்பு:போலந்து
சோமண்டார்குடி
சோமண்டார்குடி எனும் அழகிய கிராமம், கள்ளக்குறிச்சி மாவட்டம், சங்கராபுரம் வட்டத்தில் கள்ளக்குறிச்சி அருகே 5 கிமீ தொலைவில் அமைந்துள்ளது.
கோமுகி ஆற்றின் வடகரையில் அமைந்துள்ள இந்த ஊரில் தொன்மையான அருள்மிகு சோமநாத ஈஸ்வர் உடனுறை லோகாம்பாள் திருக்கோவில் உள்ளது. இக்கோயில் பல நூறு ஆண்டுகளுக்குப் பிறகு தற்போது புதுப்பிக்கப்பட்டு வருகிறது. தமிழர்களின் கலை, பண்பாடு ஆகியவகளைப் பிரதிபலிக்கும் இந்த ஊரில் வாழும் மக்களின் முக்கிய தொழில் விவசாயம் ஆகும். குறிப்பாக கரும்பு, நெல் முக்கியமான சாகுபடிகளாகும்.
இவ்வூரைச் சார்ந்த பண்ணையத்தார் ஞான வள்ளளல் திரு அம்மாவாசியாப்பிள்ளை அவர்கள் சுதந்திரப் போராட்ட தியாகி, அத்துடன் திரு எஸ்.பி.பச்சையப்பன் ஒரு முறை எம்..எல். ஏ-ஆகவும். திரு எஸ் எஸ்.கலிதீர்த்தான் இருமுறை சட்ட மன்ற உறுப்பினராாகவும் பணியாற்றி உள்ளனர்.(சங்கராபுரம்). கோமுகி ஆற்றிின் கரைகளில், அடர்ந்த மரங்களும்   மணற் பரப்பும்  கொண்டிருந்த கோமுகி ஆறு இன்று களை இழந்து காணப்படுகிறது.இவ்வூரை சார்ந்த திரு க.காமராஜ் தற்போது கள்ளக்குறிச்சி நாடாளுமன்ற உறுப்பினராக தேர்ந்தெடுக்கப்பட்டு சிறப்பாக பணியாற்றி வருகிறார் .இவ்வூரின் சோமநாதர் ஆலயம் கடந்த 1.05.2015 அன்று மகா கும்பாபிஷேகம் செய்யப்பட்டது.
பகுப்பு:கள்ளக்குறிச்சி மாவட்டத்திலுள்ள கிராமங்கள்
சம்பிக்க ரணவக்க
பாதாலி சம்பிக்க ரணவக்க (Champika Ranawaka,  பிறப்பு: மே 4, 1965),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில்  கொழும்பு  மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று பெருநகரம் மற்றும் மேல்மாகாண அபிவிருத்தி அமைச்சராக நியமிக்கப்பட்டார்.
வாழ்க்கைக் குறிப்பு
2/1 B, கல்பொட ரோட், நாவல இல் வசிக்கும் இவர்  பௌத்த மதத்தைச் சேர்ந்தவர்.
மேற்கோள்கள்
பகுப்பு:இலங்கை அரசியல்வாதிகள் பகுப்பு:1965 பிறப்புகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
விழித்திரு (திரைப்படம்)
விழித்திரு என்பது 2017 ஆவது ஆண்டில் வெளியான ஒரு திகில் கலந்த தமிழ்த் திரைப்படமாகும். இத்திரைப்படததை, அவள் பெயர் தமிழரசி திரைப்படத்தின் மூலமாக இயக்குநராக அறிமுகமான மீரா கதிரவன் இயக்கியிருந்தார். 2012 ஆவது ஆண்டில் படப்பிடிப்பு தொடங்கப்பட்ட இத்திரைப்படம் சில ஆண்டுகள் தாமதத்திற்குப் பிறகு 2017 ஆவது ஆண்டில் வெளியானது.
பாடல்கள்
தொடக்கத்தில் யுவன் சங்கர் ராஜா இசையமைப்பதாக அறிவிக்கப்பட்டது, எனினும், பின்னர் சத்தியன் மகாலிங்கம் இசையமைப்பாளராக அறிவிக்கப்பட்டார்.
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள்
இபின் சினா இடைக்கால மருத்துவ மற்றும் அறிவியல் அகாதமி
இபின் சினா இடைக்கால மருத்துவ மற்றும் அறிவியல் அகாதமி (Ibn Sina Academy of Medieval Medicine and Sciences    ) என்பது இந்திய அறக்கட்டளை சட்டம், 1882 இன் கீழ் பதிவு செய்யப்பட்ட அறக்கட்டளை ஆகும். அலிகார் முஸ்லீம் பல்கலைக்கழகத்தின் முன்னாள் துணை வேந்தரான முகமது ஹமீத் அன்சாரி, முறையாக இதனை 21 ஏப்ரல் 2001 ஆம் நாளன்று திறந்து வைத்தார். இந்திய அரசின் சுகாதார மற்றும் குடும்ப நல அமைச்சகத்தைச் சேர்ந்த ஆயுஷ்  2004 ஆம் ஆண்டில் இந்த அகாதமிக்கு அங்கீகாரம் வழங்கியது. தொடர்ந்து 2008 ஆம் ஆண்டில் அகாதமியை 'சிறந்த மையம்' என்ற நிலைக்கு உயர்த்தியது. மருத்துவ வரலாறு மற்றும் விஞ்ஞான வரலாறு தொடர்பான செயல்பாடுகளில் ஆர்வமாக உள்ளோர் அகாதமியின் உறுப்பினர் ஆக இணையலாம். ஒரு தொண்டு நிறுவனமாக இருப்பதால், அகாதமிக்கு நன்கொடைகள் வருமான வரிச் சட்டம் 1961 இன் 80 ஜி பிரிவின் கீழ் வருமான வரியிலிருந்து விலக்கு அளிக்கப்பட்டுள்ளது.
இதன் நிறுவனத் தலைவர் ஹக்கீம் சையத் ஜில்லூர் ரஹ்மான் ஆவார்.
இபின் சினா இடைக்கால மருத்துவ மற்றும் அறிவியல் அகாதமி உலகின் பல்வேறு சுகாதார பிரச்சினைகள் தொடர்பான கையொப்பமிட்ட நிறுவனங்களில் முக்கியமான இடத்தைப் பெறுவதாகும்.
வரலாறு
வலது|thumb|102x102px| அகாதமியின் நுழைவு வாயிலில் உள்ள அடித்தள கல் இபின் சினா இடைக்கால மருத்துவ மற்றும் அறிவியல் அகாதமி என்பது மஜ்லிஸ் இபின் சினா என்பதன் நீட்டித்த வடிவம் ஆகும். இது 1965 ஆம் ஆண்டில் திப்பி அகாதமியின் நிர்வாகத்தின் கீழ் செயல்பட்டு வந்தது. மஜ்லிஸ் இபின் சினா ஒரு வகையான மாதாந்திர விவாதக் குழுவாக செயல்பட்டு வந்தது. உதாரணமாக, டைபாய்டு பற்றி விவாதிக்க அந்த மஜ்லிஸின் கூட்டம் முதல் முதலாக நடைபெற்றது.
திப்பி அகாதமி 1963 ஆம் ஆண்டில் போபாலில் உருவாக்கப்பட்டது. மாடர்ன் டைம்ஸ் மற்றும் யுனானி மெடிசின் நூலின் ஆசிரியரான ஹக்கீம் சையத் ஜில்லூர் ரஹ்மான் அந்நூலின் முதல் தொகுப்பில் 4ஆம் பக்கத்தில் திப்பி அகாதமி நிறுவுவதைப் பற்றியும், அதற்கான நோக்கத்தைப் பற்றியும் எடுத்துக்கூறியுள்ளார் : " யுனானி மருத்துவத்தின் தத்துவார்த்த கொள்கைகளையும் நடைமுறைக் கருத்துக்களையும் விளம்பரப்படுத்தவும், யுனானி மருத்துவத்தின் நிலையான படைப்புகள் மற்றும் அவற்றின் மொழிபெயர்ப்புகளையும், ஆய்வு மாத இதழையும் வெளியிடுவதே நோக்கம்”.
1965 ஆம் ஆண்டு முதல் 1970 ஆம் ஆண்டு வரை, தில்லியில் இருந்து அல்-ஹிக்மத் ( உருது மொழியில் ) என்ற தலைப்பில் ஒரு மாத இதழ் சிப்பி ஜில்லூர் ரஹ்மான் நாத்வியின் ஆசிரியரின் கீழ் திப்பி அகாடமியின் ஆதரவின்கீழ் வெளியிடப்பட்டது.
1970 ஆம் ஆண்டில், ஹக்கீம் சையத் ஜில்லூர் ரஹ்மான் திப்பி அகாதமியின் பெயரை, தன் ஆசிரியரும், அலிகார் முஸ்லீம் பல்கலைக்கழகத்தின் அஜ்மல் கான் திபியா கல்லூரியின் முன்னாள் பேராசிரியரும், முதல்வருமான ஷிஃபால் முல்க் ஹக்கீம் அப்துல் லத்தீப் (29 ஏப்ரல் 1900 - 14 நவம்பர் 1970) என்பவர் நினைவாக ஷிஃபால் முல்க் நினைவுக் குழு என்று பெயர் மாற்றம் செய்தார். இந்த நினைவுக்குழுவின் நோக்கம்,  1963 ஆம் ஆண்டில் உருவாக்கப்பட்ட திப்பி அகாதமியின் நோக்கத்தைப் போன்றே இருந்தது. ஆனால் வெளியீடுகள் விரிவாக்கம் தொடர்பாக மட்டும் அதில் காணப்படவில்லை.
இந்த அனைத்து நிறுவனங்களுமே - திப்பி அகாதமி (1963), மஜ்லிஸ் இபின் சினா (1965) மற்றும் ஷிஃபால் முல்க் நினைவுக் குழு (1970) - ஒன்றிணைந்து ஒரு அறங்காவலர் அமைப்பின் கீழ் செயல்பாட்டுக்கு வந்தது, அதாவது 2000 ஆம் ஆண்டில் இபின் சினா இடைக்கால மருத்துவ மற்றும் அறிவியல் அகாதமி என்ற பெயரில் முறையாக 21 ஏப்ரல் 2001 ஆம் அன்று துவங்கிவைக்கப்பட்டது.
வசதிகள்
அகாதமியில் ஹக்கீம் ஜில்லூர் ரஹ்மான் நூலகம், கரம் உசேன் மருத்துவம் மற்றும் அறிவியல் வரலாற்று அருங்காட்சியகம், கலை மற்றும் பண்பாடு பற்றிய ஃபஸ்லூர் ரஹ்மான் அருங்காட்சியகம், ஷிஃபால் முல்க் நினைவு குழுவின் கீழ் வெளியீட்டு பிரிவு, எய்ட்ஸ் பிரிவு, இந்திய மருத்துவ முறைகளின் பாதுகாப்பு மற்றும் பகுத்தறிவு பயன்பாட்டு மையம், காலிப் ஆய்வு மையம் உள்ளிட்ட பல பிரிவுகள் இங்கு செயல்பட்டு வருகின்றன.
வெளி இணைப்புகள்
பகுப்பு:உத்தரப் பிரதேசத்திலுள்ள அருங்காட்சியகங்கள் பகுப்பு:இந்திய அருங்காட்சியகங்கள் பகுப்பு:இந்தியாவில் உள்ள அறிவியல் நிறுவனங்கள்
பிரிஜ்பூஷன் ராஜ்புட்
பிரிஜ்பூஷன் ராஜ்பூட் (Brijbhushan Rajput Alias Guddu Bhaiya) என்பவர் ஒரு இந்திய அரசியல்வாதி ஆவார். இவர் இந்தியாவின் உத்திரப்பிரதேச மாநிலத்தில் சர்க்காரி தொகுதியின் 17 வது சட்டமன்ற உறுப்பினர் ஆவார். இவர் பாரதிய ஜனதா கட்சியைச் சேர்ந்த சட்டதன்ற உறுப்பினர் ஆவார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:உத்தரப் பிரதேச சட்டமன்ற உறுப்பினர்கள் பகுப்பு:மகோபா மாவட்ட நபர்கள்
மங்கிய இலைக் குரங்கு
மங்கிய இலைக் குரங்கு (கண்ணாடி இலைக் குரங்கு; Dusky leaf monkey or spectacled leaf monkey) இந்த வகையான குரங்குகள் பாலூட்டிகள் இனத்தைச்சேர்ந்ததாகும். இவை ஒரு மூதாதயர் வகையைச்சேர்ந்தது. இவை மலேசியா, பர்மா, தாய்லாந்து, மற்றும் இந்தியாவில் மேற்கு வங்கம், திரிபுரா காடுகளில் காணப்படுகின்றன. இவை அதிகமாக வேட்டையாடப்பட்டு அழியும் நிலையில் உள்ளது. இவற்றில் பல இனக்குழுக்கள் கொண்டுள்ளன. அவை :
மேற்கோள்கள்
பகுப்பு:குரங்குகள்
டுரைவிங் மிஸ் டைசி (திரைப்படம்)
டுரைவிங் மிஸ் டைசி (Driving Miss Daisy) 1989 இல் வெளியான அமெரிக்க நகைச்சுவை-நாடகத் திரைப்படமாகும். ரிச்சர்ட் சேனக் ஆல் தயாரிக்கப்பட்டு புரூஸ் பெரெஸ்போர்ட் ஆல் இயக்கப்பட்டது. மார்கன் ஃபிரீமன், ஜெசிகா டாண்டி, டேன் ஐக்ராய்டு, எஸ்தர் ரோல், பட்டி லுபோன் ஆகியோர் நடித்துள்ளனர். ஹான்ஸ் சிம்மர் இசையமைத்துள்ளார். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1989 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அமெரிக்க நண்பர்கள் பற்றிய திரைப்படங்கள் பகுப்பு:அமெரிக்கத் திரைப்படங்கள்
கேளடி கண்மணி
கேளடி கண்மணி (Keladi Kannmanii) என்பது 1990ஆவது ஆண்டில் வசந்த் இயக்கத்தில் வெளியான ஒரு இந்தியத் தமிழ்த் திரைப்படமாகும். பிரபல இந்திய பின்னணிப் பாடகரான எஸ். பி. பாலசுப்ரமணியம் முதன்மை கதாப்பாத்திரத்தில் நடித்திருந்தார். ராதிகா, ரமேஷ் அரவிந்த், கீதா, விவேக் ஆகியோர் இதர முக்கிய கதாபாத்திரங்களில் நடித்திருந்தனர். வசந்த் இயக்கிய முதல் திரைப்படமான இது 200 நாட்களைக் கடந்து ஓடிய வெற்றித் திரைப்படமாகும்.
தயாரிப்பு
கே.பாலச்சந்தரிடம் உதவி இயக்குனராகப் பணியாற்றிய வசந்த் இந்த திரைப்படத்தின் வாயிலாகவே தமிழ்த் திரைப்படத்துறையில் இயக்குநராக அறிமுகமானார். இப்படத்தில் ராதிகா அழும் காட்சியே, தான் இயக்கிய முதலாவது காட்சி என்று வசந்த் கூறுகிறார்.
பாடல்கள்
இப்படத்திற்கு இசையமைத்தவர் இளையராஜா ஆவார்.
வெளி இணைப்புகள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:விவேக் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
உலோகம்
உலோகம் (Metal) அல்லது மாழை என்பது  ) ஒரு தனிமம், சேர்மம் அல்லது ஒரு கலப்புலோகம் (கலப்பு மாழை) ஆகும்.  கடினமாகவும், ஒளி ஊடுருவாததாகவும், பளபளப்பாகவும், வெப்பத்தையும் மின்சாரத்தையும் நன்றாகக் கடத்தக்கூடியதாகவும் இப்பொருள் இருக்கும். பொதுவாக மாழைகளை (உலோகங்களை)ச் சுத்தியலால் தட்டி உடைக்காமல் தகடாக மாற்றலாம், கம்பியாக இழுக்கலாம்.
ஒளிஊடுருவாத பளபளப்பான, நல்ல மினகடத்துத்திறனும் வெப்ப கடத்துத்திறனும் கொண்ட ஒரு பொருள் ஆகும். இவற்றை சுத்தியலால் தட்டி உடைக்காமல் தகடாக மாற்றலாம், கம்பியாக இழுக்கலாம், உருக்கவும் செய்யலாம். தனிமவரிசை அட்டவணையில் உள்ள 118 தனிமங்களில் 91 தனிமங்கள் உலோகங்களாகும். மற்றவை அலோகங்கள் அல்லது உலோகங்கள் மற்றும் அலோகங்கள் ஆகிய இரண்டு வடிவங்களிலும் காணப்படும் உலோகப் போலிகள் ஆகும். வான் இயற்பியல் அறிஞர்கள், விண்மீன்களில் எளிமையாகக் காணப்படுகின்ற ஐதரசன், ஈலியம் தவிர்த்த பிற தனிமங்கள் அனைத்தையும் கூட்டாகக் குறிப்பிட ம"மாழை" அல்லது "உலோகம்" என்ற சொல்லைப் பயன்படுத்தினார்கள். நட்சத்திரங்கள் தங்கள் வாழ்நாள் முழுவதும் எளிய கனமற்ற பல உட்கருக்களை (பெரும்பாலும் ஐதரசன் மற்றும் ஈலியம்) தங்களுடன் பிணைத்துக் கொண்டு பெரிய கனமான நட்சத்திரங்களாக மாற முயல்கின்றன. இந்த வகையில், ஒரு விண் பொருளின் உலோகத்தன்மை என்பது பாரம்பரிய உலோகங்களான ஐதரசன், ஈலியம் தவிர்த்த மற்ற அனைத்து கன உலோகங்களும் விகித அளவுகளில் சேர்ந்து உருவாக்கும் ஒரு பொருள் ஆகும் என்று கருதப்படுகிறது.
கடியப்பட்டிணம் இசக்கியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
உலோகம்
பல தனிமங்களும் சேர்மங்களும் பொதுவாக உலோகங்களாக வகைப்படுத்தப்படுவதில்லை. இவை உயர் அழுத்த நிலைகளில் உலோகத்தன்மையைப் பெறுகின்றன. அலோகங்களின் உலோகப் புறவேற்றுமை வடிவங்களாக இவை உருவாகின்றன.
கடியப்பட்டிணம் இசக்கியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
உலோகம்
வேதியியலில் உலோகங்கள் மின்கடத்தல் மற்றும் வெப்பக் கடத்தல் திறன் கொண்டவை. பொதுவாக உலோகங்கள் நேர் மின்னூட்டம் கொண்டவை. குறிப்பிட்ட சில பண்புகளைக் கொண்ட சில தனிமங்களுக்கு உலோகம் அல்லது மாழை என்று பெயர். பரவலாக அறியப்படும் இரும்பு, தங்கம், வெள்ளி போன்றவை மாழைகளாகும். மாந்தர்களின் வரலாற்றில் மாழைகள் மிகப் பெரும் பங்கு வகித்து வந்துள்ளன. மாந்தர்கள் அன்றாடம் பயன்படுத்தும், உணவுத் தட்டு, நீர்க் குவளை, கத்தி, கரண்டி, தோசைக்கல், நீர்க் கொப்பரை, கடப்பாரை, மண்வெட்டி, நகை நட்டுகள் போன்றவையும், போர் ஆயுதங்கள், அறிவியல் கருவிகள், மருத்துவக் கருவிகள், பொறியியல் கருவிகள் பலவும் மாழைகளாலும் (உலோகங்களாலும்) மாழைக் கலவைகளினாலும் செய்யப்பட்டவை ஆகும்.
கட்டமைப்பு மற்றும் பிணைப்பு
உலோகப் பொருட்களில் உள்ள அணுக்கள் யாவும் பொதுவாக மூன்று வகையான படிக அமைப்புகளில் அடுக்கப்பட்டிருக்கும். மூல கனசதுரம், அறுகோண நெருக்கப்பொதிவு கனசதுரம், முகமைய கனசதுரம் என்பன மூன்று வகையான படிக அமைப்பு வகைகளாகும். மூல கனசதுரக் கட்டமைப்பில் அணுக்கள் கனசதுரத்தின் மூலைகளில் மட்டுமே அமைந்துள்ளன. மூலையில் உள்ள ஒவ்வொரு அணுவும் சுற்றியுள்ள எட்டு கனசதுரங்களால் பகிர்ந்து கொள்ளப்படுகிறது. அறுகோண நெருக்கப்பொதிவு கனசதுரத்திலும், முகமைய கனசதுரத்திலும் ஒவ்வோர் அணுவும் 12 பிற அணுக்களால் சூழப்பட்டிருக்கும். ஆனால் அடுக்குகள் அடுக்கப்படும் முறை மாறுபடுகிறது. சில உலோகங்கள் வெப்பத்தின் அடிப்படையில் வெவ்வேறான கட்டமைப்புகளை ஏற்கின்றன.
கடியப்பட்டிணம் இசக்கியம்மன் கோயில்
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
உலோகம்
கட்டமைப்பு மற்றும் பிணைப்பு
உலோகங்களின் அணுக்கள் தங்கள் வெளிக்கூட்டிலுள்ள எலக்ட்ரான்களை எளிதாக இழக்கின்றன. இதன் விளைவாக எலக்ட்ரான்கள் தடையின்றி தங்கள் பாதையில் சுழல்கின்றன. வெப்பமும் மின்சாரமும் எளிமையாகக் கடத்தப்படுகின்றன. ஒவ்வோர் அணுவிற்கும் உட்கருவைச் சுற்றிவரும் எலக்ட்ரான்களுக்கும் இடையில் உள்ள நிலைமின்னியல் இடைவினைகள் உலோகங்களின் திண்மப் பண்புகளை உருவாக்குகின்றன. இத்தகைய பிணைப்புகள் உலோகப் பிணைப்புகள் எனப்படுகின்றன.
கடியப்பட்டிணம் இசக்கியம்மன் கோயில்
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உலோகம்
வேதிப் பண்புகள்
உலோகங்கள் வழக்கமாக எலக்ட்ரான்களை இழந்து நேர்மின் அயனிகளாக மாறுகின்றன. இவை ஆக்சிசனுடன் வினை புரிந்து ஆக்சைடுகளாக மாற்றமடைகின்றன. இம்மாற்றம் உலோகங்களுக்கு ஏற்ப வெவ்வேறு கால அளவுகளில் நிகழ்கிறது. இரும்பு ஆக்சைடாக மாற்றமடைய ஆண்டுகள் கணக்கும் பொட்டாசியம் சில நொடி நேரத்திலும் மாற்றமடைகிறது. உதாரணங்கள், இரும்பு, தாமிரம், துத்தநாகம், நிக்கல் போன்ற இடைநிலை உலோகங்கள் மிக மெதுவாக ஆக்சைடுகளாக மாற்றமடைகின்றன. ஏனெனில் இவை தங்கள் மேர்பரப்பில் சுற்றுப்புறத்துடன் வினைபுரிந்து ஆக்சைடு எதிர்ப்பு அடுக்குகளாக உருவாகி உட்புறத்தைப் பாதுகாக்கின்றன. பலேடியம்[, பிளாட்டினம், தங்கம் போன்ற மற்ற தனிமங்கள் சுற்றுச்சூழலுடன் வினைபுரிவதில்லை. அலுமினியம், மக்னீசியம், தைட்டானியம், எஃகு போன்றவை தங்கள் மேற்பரப்பில் ஆக்சைடு தடுப்பு அரண்களை உருவாக்கிக் கொண்டு ஆக்சிசனை ஊடுருவ விடாமல் தடுத்து, தொடர்ந்து பல ஆண்டுகளுக்கு அவற்றை பளபளப்பாக வைத்திருக்கின்றன. உலோகங்களின் ஆக்சைடுகள் பொதுவாகக் காரத்தன்மை கொண்டவையாகும். அலோக ஆக்சைடுகள் இவற்றுக்கு எதிரானவையாகும். உயர் ஆக்சிசனேற்ற எண்ணைக் கொண்ட ஆக்சைடுகளான CrO3, Mn2O7, OsO4 போன்றவை விதிவிலக்காக அமிலத்தன்மை கொண்டவையாகும்.
நிறப்பூச்சு, நேர்மின் முனையாக்குதல், முலாம்பூசுதல் போன்ற முறைகள் ஆக்சைடாதல் எனப்படும் துருப்பிடித்தலுக்கு எதிரான சிறப்பான முறைகளாகும். எனினும், மின்வேதியியல் வரிசையில் அதிக வினைத்திறன் கொண்ட உலோகத்தைத் தேர்ந்தெடுத்து, (குறிப்பாக மேற்பூச்சை கொத்துதல் எதிர்பார்க்கப்படும் சூழல்களில்) மேற்பூச்சு செய்ய வேண்டும். மேற்பூச்சு செய்யப்படும் பரப்பை விட மேற்பூச்சு குறைவான வினைத்திறன் கொண்டதாக இருந்தால், தண்ணீரும் இரண்டு உலோகங்களும் சேர்ந்து மின்வேதியியல் மின்கலனாக உருவாகிறது. ஆக்சைடு உருவாதல் தூண்டப்படுகிறது.
இயற்பியல் பண்புகள்
பொதுவாக உலோகங்கள் அடர்த்தி மிகுந்தவையாகும் இவை வெப்பத்தையும் மின்சாரத்தையும் நன்கு கடத்துகின்றன. மேலும், இவற்றை தகடாக அடிக்கலாம், கம்பியாக நீட்டலாம். இவற்றை பிளக்காமல் அழுத்தத்திற்கு உட்படுத்தி மறு உருவாக்கம் செய்யலாம். ஓளியியல் பண்புகளின் அடிப்படையில் நோக்கினால் இவை பளபளப்பாகவும் ஒளிரும் தன்மையும் கொண்டுள்ளன. மிகநுண்ணிய அளவு உலோகத் தகடுகளும் கூட ஒளிபுகாப் பொருளாகக் காணப்படுகிறது. ஆனால் தங்க இழைகள் மட்டும் பச்சை ஒளியை கடத்துகின்றன. பெரும்பாலான அலோகங்களைக் காட்டிலும் உலோகங்கள் அடர்த்தி மிகுந்தவை என்றாலும் அவற்றின் அடர்த்தியில் மிகுந்த வேறுபாடுகள் பரவலாகக் காணப்படுகின்றனref name="morty"/>.இலித்தியம் மிகவும் அடர்த்தி குறைந்த திண்மநிலை தனிமமாகவும் ஓசுமியம் அடர்த்தி மிகுந்த தனிமமாகவும் கருதப்படுகிறது. தனிம வரிசை அட்டவணையின் I ஏ மற்றும் II ஏ குழுக்களில் இடம்பெற்றுள்ள கார உலோகங்களும் காரமண் உலோகங்களும் குறைவான அடர்த்தியைக் கொண்டிருப்பதால் இலேசான உலோகங்கள் என்றழைக்கப்படுகின்றன. மேலும் இவை குறைவான கடினத்தன்மையும் குறைந்த உருகுநிலையும் கொண்டவையாகும். பெரும்பாலான உலோகங்களின் அடர்த்தி அதிகமாயிருப்பதற்கு காரணம், அவற்ரின் கட்டமைப்பில் நெருக்கப் பொதிவு படிக அமைப்பாக அமைந்திருப்பதே ஆகும். வெவ்வேறு உலோகங்கங்களில் அவற்றின் உலோகப் பிணைப்புகளின் வலிமை இடைநிலை உலோக வரிசையின் மையப்பகுதிக்கு உயர்ந்துள்ளன. ஏனெனில், அவற்றின் அதிகமான உள்ளடங்கா எலக்ட்ரான்கள் இறுக்கப் பிணைப்பு வகை உலோக பிணைப்பு வகையால் பிணைந்துள்ளன. எனினும், அணு ஆரம், அணுக்கருவின் மின்சுமை, பிணைப்பு ஆர்பிட்டால்களின் எண்ணிக்கை, ஆர்பிட்டால்களின் ஆற்றல் மேற்பொருந்துகை, படிக வடிவம் போன்ற காரணிகளும் இந்த அடர்த்தி வேறுபாடுகளுடன் பங்கு கொண்டுள்ளன.
மின்னியற் பண்புகள்
வெளிக்கூட்டில் இடம்பெற்றுள்ள உள்ளடங்கா எலக்ட்ரான்களிலிருந்து உலோகங்களின் மின்கடத்து திறனும், வெப்பக் கடத்துத் திறனும் உருவாகின்றன. ஒரு உலோகத்தின் அணு அமைப்பைப் பார்த்து, அது அதிவேகத்தில் இயங்கும் எலக்ட்ரான் கடலில் உட்பொதிந்துள்ள அணுக்களின் தொகுப்பு என்ற நிலையைக் காணமுடியும். மின்சாரத்தைக் கடத்தும் பண்பு, வெப்பக் கடத்தல் மற்றும் வெப்பக் கொள்ளளவுக்கு வழங்கப்படும் எலக்ட்ரான்களின் எண்னிக்கை போன்றவற்றை தனி எலக்ட்ரான் மாதிரியிலிருந்து கணக்கிடமுடியும். விவரமான கட்டமைப்பின் அயனி அணிக்கோவையில் இவை கணக்கில் எடுத்துக் கொள்ளப்படுவதில்லை.
ஒரு உலோகத்தின் மின்பட்டை கட்டமைப்பையும் அதன் பிணைப்பு ஆற்றலையும் கணக்கில் எடுத்துக் கொண்டால், அயனி உள்ளகத்தின் சிறப்ப அமைப்புகளால் உருவாக்கப்படும் நேர் மின்னழுத்தத்தையும் கணக்கில் எடுத்துக் கொள்ள வேண்டியது அவசியமாகிறது. பிரில்லௌயின் மண்டலத்து எல்லையில் உருவாகும் சிறிய ஆற்றல் இடைவெளியை உருவாக்குவதுதான் சீரான மின்னழுத்தின் முக்கியமான பயனாகும். அயனி உள்ளகங்களின் மின்னழுத்த அளவை பல்வேறு மாதிரிகளின் மூலம் கணக்கீட்டு முறையில் அளவிடமுடியும். அவற்றில் எளிய மாதிரியாக இருப்பது தனி எலக்ட்ரான் மாதிரியாகும்.
எந்திரப் பண்புகள்
கம்பியாக நீட்சியடையும் தன்மையும், அதாவது நெகிழியாக உருக்குலையும் தன்மையும் உலோகங்களின் எந்திரப்பண்பில் உள்ளடங்குகிறது. உலோகங்களின் இருவழி மீள்தன்மை உருக்குலைவை மீட்பு விசைகளுக்கான ஊக்கின் விதியால் விவரிக்க முடிகிறது. இங்கு உருக்குலைந்த பொருளினுள் ஏற்படும் மீள் விசையை அளக்கும் தகைவானது திரிபுடன் நேர்விகிதப் பொருத்தத்தில் உள்ளது. மீள்விசையின் எல்லையைக் காட்டிலும் அதிக அளவிலுள்ள விசைகள் அல்லது வெப்பம், அப்பொருளில் நிரந்தரமான உருக்குலைவைத் தோற்றுவிக்கலாம். பொருளின் இத்தகைய மீளா உருக்குலைவு நெகிழி உருக்குலைவு அல்லது நெகிழ்மை என்ற பெயரால் அழைக்கப்படுகிறது. அணு அமைப்புகளில் இத்தகைய மீளா உருக்குலைவு பின்வரும் காரணங்களால் அமைகிறது.
உலோகப்பிணைப்பின் திசையிலிப் பண்பு பெரும்பாலான உலோகத் திண்மங்களின் நீளுமைக்கு குறிப்பிடத்தக்க அளவில் பங்களிப்பு செய்வதாகக் கருதப்படுகிறது.
கலப்புலோகங்கள்
ஓர் உலோகக் கலவை என்பது இரண்டு அல்லது அதற்கு மேற்பட்ட உலோகங்கள் ஒன்றிணைந்து உருவாகும் கலவையாகும். இக்கலவையின் கூறுகளுள் முக்கியமாக இருப்பது ஒரு உலோகமாகும். பெரும்பாலான உலோகங்கள் தூய நிலையில் மென்மையானவை, எளிதில் நொறுங்கக் கூடியவை மற்றும் நடைமுறைப் பயன்பாட்டிற்கு உகந்தவகையில் வேதிவினைகளில் பங்கெடுக்கக்கூடியவையாக உள்ளன. வெவ்வேறு விகிதங்களில் உலோகங்களை ஒன்று சேர்ப்பதனால் தூய உலோகங்களின் பண்புகளில் மாற்றம் ஏற்படுத்தப்பட்டு விரும்பத்தக்க பண்புகள் கொண்ட உலோகக் கலவைகளாக உருவாக்கப்படுகின்றன. நொறுங்கும் தன்மை, அரிப்புத்தன்மை குறைத்தல், கடினமாக்குதல். விரும்பத்தக்க நிறம், மிளிர்வை அதிகரித்தல் போன்ற நொக்கங்களுக்காக பொதுவாக உலோகக் கலவைகள் தயாரிக்கப்படுகின்றன. தற்காலத்தில் பயன்படுத்தப்படும் உலோகக் கலவைகள் அனைத்திலும் இரும்பு உலோகக் கலவைகளே மிகவும் தரமுள்ளவையாகவும் அதிக வர்த்தக முக்கியத்துவம் கொண்டவையாகவும் உள்ளன. இரும்புடன் சேர்க்கப்படும் கார்பன் அளவை வெவ்வேறு விகிதங்களில் அதிகரித்து பல்வேறு வகையான உலோகக் கலவைகள் வெவ்வேறு பயன்பாடுகளுக்காக உருவாக்கப்படுகின்றன. இங்ஙனமே இரும்புடன் சிலிக்கன், குரோமியம், நிக்கல், மாலிப்டினம் போன்ற உலோகங்களும் சேர்க்கப்பட்டு பல உலோகக் கலவைகள் தயாரிக்கப்படுகின்றன.
அலுமினியம், தைட்டானியம், தாமிரம், மக்னீசியம் போன்ற உலோகங்களும் குறிப்பிடத்தக்க அளவில் உலோகக் கலவைகளை உருவாக்கப் பயன்படுகின்றன. வரலாற்றுக் காலத்திற்கு முன்பிருந்தே தாமிரம் உலோகக் கலவையாக்கப்பட்டு பயன்படுத்தப்பட்ட்டு வந்துள்ளது. வெண்கலக் காலம் என்று தனிப்பட்ட ஒரு காலப்பகுதியே வரலாற்றில் இடம்பெற்றுள்ளது கவனிக்கத்தக்கது ஆகும். தற்காலத்தில் மின் பகிர்வுக்காக உபயோகப்படும் மின்கம்பிகள் தாமிர உலோகக் கலவையால் உருவாக்கப்படுகின்றன. அலுமினியத்தின் உலோகக் கலவைகள் ஆகாய விமானத்தின் பாகங்கள் உருவாக்குதலில் பெரும்பங்கு வகிக்கின்றன.
அடிப்படை உலோகங்கள்
வேதியியலில், அடிப்படை உலோகம் என்பது எளிதாக ஆக்சிசனேற்றமடையும் அல்லது துருப் பிடிக்கும் ஒரு பொருள் என்று முறைசாராமல்  வரையறுக்கப்படுகிறது. நீர்த்த ஐதரோகுளோரிக் அமிலத்துடன் வினைபுரிந்து ஐதரசன் வாயுவைத்தரும் பொருள் ஒர் அடிப்படை உலோகமாகும் என்றும் வரையறை செய்யப்பட்டது. இரும்பு, நிக்கல், ஈயம், துத்தநாகம் முதலியவை உதாரணங்களாகக் கூறப்பட்டன. தாமிரம் ஐதரோகுளோரிக் அமிலத்துடன் வினைபுரியாது என்றாலும் எளிதில் ஆக்சிசனேற்றமடைவதால் இதையும் அடிப்படை உலோகமாகக் கருதினர். மேலும், வேதியியலில் அடிப்படை உலோகம் என்ற சொல் உயர்ந்த உலோகங்கள் என்ற சொல்லுக்கு எதிரானதாகப் பயன்படுத்தப்பட்டது.
இரசவாதத்தில் ஒர் அடிப்படை உலோகமென்பது விலைமதிப்பற்ற உலோகம் என்ற பொருள் கொண்டதாகக் கருதப்பட்டது. முக்கியமாக தங்கம் மற்றும் வெள்ளி (தனிமம்) போன்ற விலையுயர்ந்த உலோகங்களுக்கு எதிரான மலிவானவையாக இவை கருதப்பட்டன. அடிப்படை உலோகங்களை விலையுயர்ந்த உலோகங்களாக மாற்றுவது என்ற நீண்ட கால இலக்குடன் இரசவாதிகள் செயல்பட்டு வந்தனர். நாணயவியலில் நாணயங்கள் தயாரிக்க பயன்படுத்தப்படும் உலோகத்தின் அடிப்படையில் அவற்றின் மதிப்பு நிர்ணயம் செய்யப்பட்டு பயன்படுத்தப்பட்டது.
பெர்ரசு உலோகங்கள்
பெர்ரசு என்ற சொல் இலத்தின் மொழியில் ”இரும்பைக் கொண்டுள்ளது” என்ற பொருளில் பயன்படுத்தப்படும் ஒரு சொல்லாகும். தூய இரும்பு, தேனிரும்பு, எஃகு உள்ளிட்ட இரும்பு வகைகள் இவ்வகையில் இடம்பெறுகின்றன. பெர்ரசு உலோகங்கள் பெரும்பாலும் காந்தத் தன்மை கொண்டவையாகும். ஆனால் இப்பண்பு தனிப்பட்ட ஒரு சிறப்புப் பண்பாக இல்லை.
உயர் உலோகங்கள்
அடிப்படை உலோகங்களிலிருந்து வேறுபட்டு அரிப்பு மற்றும் ஆக்சிசனேற்றத்திற்கு எதிர்ப்பை அளிக்கின்ற உலோகங்கள் உயர் உலோகங்கள் என்றழைக்கப்படுகின்றன. தங்கம், பிளாட்டினம், வெள்ளி (தனிமம்)]வெள்ளி, ரோடியம், இரிடியம், பல்லேடியம் போன்ற உலோகங்கள் இதற்கு எடுத்துக்காட்டுகளாகும்.
அரிய உலோகங்கள்
பொருளாதார முக்கியத்துவம் வாய்ந்த மதிப்புமிக்க இவ்வுலோகங்கள் அரிய உலோகங்கள் எனப்படுகின்றன. வேதியியலில் விலைமதிப்புமிக்க இவ்வுலோகங்கள் பெரும்பாலான மற்ற உலோகங்களைக் காட்டிலும் வினைத்திறன் குறைந்தவையாகவும் உயர் மின் கடத்தும் திறன் கொண்டவையாகவும் உள்ளன. வரலாற்று ரீதியாக, விலைமதிப்பற்ற உலோகங்கள் பணத்துக்கு நிகராகக் கருதப்பட்டன. ஆனால் இப்போது முதலீடு மற்றும் தொழில்துறை பொருட்கள் வகையில் முக்கியமானவையாக கருதப்படுகின்றன. தங்கம், வெள்ளி, பிளாட்டினம், பலேடியம் ஒவ்வொன்றும் ஐ.எசு.ஓ 4217 சீர்தர மதிப்பைக் கொண்டுள்ளன. இவற்றில் தங்கமும் வெள்ளியும் மிகநன்கு அறியப்பட்ட அரிய உலோகங்களாகும். தொழிற்துறைப் பயனும், கலை, அலங்காரப் பொருள்கள் மற்றும் நாணயங்கள் தயாரிக்க இவை பெரிதும் பயன்படுகின்றன. இவை தவிர பிளாட்டினம், ரோடியம், ருத்தேனியம், பலேடியம், ஓசுமியம், இண்டியம் போன்றனவும் அரிய உலோகங்களாகக் கருதப்படுகின்றன. இவற்றில் பிளாட்டினம் பரவலாக வர்த்தகம் செய்யப்படுகிறது.
அரிய உலோகங்களின் தேவை அவற்றின் நடைமுறைப் பயன்பாட்டுக்காக மட்டும் அதிகரிக்கவில்லை. இவை தற்காலத்தில் முதலீடாகவும் பார்க்கப்படுகிறது. 2006 ஆம் ஆண்டில் பலேடியம் தங்கத்தின் விலையில் பாதியாகவும், பிளாட்டினம் தங்கத்தின் விலையைக் காட்டிலும் இரண்டு மடங்கு அதிகமாகவும் மதிப்பிடப்பட்டன. வெள்ளியும் நாணயம் மற்றும் அணிகலன்களுக்காக இவற்றுக்கு நிகராக மதிக்கப்படுகிறது.
கன உலோகங்கள்
அடர்த்தி மிகுந்த உலோகங்கள் அல்லது உலோகப்போலிகள் கன உலோகங்கங்கள் அல்லது அடர் உலோகங்கள் எனப்படுகின்றன. இவை குறித்த பல்வேறு சிறப்பு வரையறைகள் அளிக்கப்பட்டாலும் எவையும் பரவலான முக்கியத்துவத்தைப் பெறவில்லை. சில வளமிகுந்த பயன்களையும் சில நச்சுத்தன்மையும் கொண்டுள்ளன. அவசியமான சில தனிமங்கள் அருந்தனிமங்களாகக் காணப்படுகின்றன.
பிரித்தெடுத்தல்
உலோகங்கள் பெரும்பாலும் பாக்சைட்டு போன்ற கனிமங்களாக பூமியில் இருந்து வெட்டியெடுக்கப்படுகின்றன. இத்தகைய சுரங்கங்கள் தாதுக்களுக்கான முக்கிய மூல ஆதாரமாக உள்ளன. பல்வேறு தொழில்நுட்பங்களைப் பயன்படுத்தி தாதுக்கள் இருக்குமிடங்கள் சோதித்து அறியப்படுகின்றன. பின்னர் அவை பூமியிலிருந்து வெட்டியெடுக்கப்பட்டு பின்னர் பிரித்தெடுக்கப்படுகின்றன.
வெட்டியெடுக்கப்பட்ட தாது வேதியியல் அல்லது மின்வேதியியல் ஒடுக்க வினைகளைப் பயன்படுத்தி தனித்துப் பிரிக்கப்படுகின்றன. உலோகங்களையும் அவற்றுடன் சேர்ந்துள்ள பிற பொருட்களையும் கருத்திற் கொண்டு வெப்பவுலோகவியல் மற்றும் நீர்மவுலோகவியல் முறைகள் பயன்படுத்தப்படுகின்றன.
ஒரு உலோக அல்லது அலோகத்தாது அயனிச் சேர்மமாக இருக்குமெனில், அதை ஒடுக்கும் முகவருடன் சேர்த்து உருக்கிப் பிரித்தல் முறையில் பிரித்தெடுக்கிறார்கள். இவ்வறே இரும்பு போன்ற பல பொதுவான உலோகங்கள் கார்பனை ஒடுக்கும் முகவராகப் பயன்படுத்தி உருக்கிப் பிரித்தல் முறையில் பிரித்தெடுக்கப்படுகின்றன. அலுமினியம், சோடியம் போன்ற உலோகங்கள் மின்னாற்பகுப்பு முறையில் பிரித்தெடுக்கப்படுகின்றன. சல்பைடு போன்ற தாதுக்கள் நேரிடையாக பிரிக்கப்படாமல், காற்றில் வறுக்கப்பட்டு ஆக்சைடுகளாக மாற்றப்பட்ட பின்னர் பிரித்தெடுக்கப்படுகின்றன.
மறு சுழற்சி
உலோகங்களின் தேவை பொருளாதார வளர்ச்சியுடன் நெருங்கிய தொடர்பைக் கொண்டுள்ளது. இருபதாம் நூற்றாண்டில் சமுதாயத்தில் பயன்படுத்தப்பட்டு வரும் பல்வேறு உலோகங்கள் வேகமாக பெருகியுள்ளன. சீனா, இந்தியா போன்ற பெரிய நாடுகளில், தொழில்நுட்ப முன்னேற்றங்கள் வளர்ச்சியடைந்து வருவதால் இவற்றின் தேவை மேலும் அதிகரித்துள்ளது. இன்னும் தேவை எரியூட்டுகின்றது. எனவே சுரங்கத்தை தேடும், தோண்டும் நடவடிக்கைகளும் அதிகரிக்கின்றன. பூமிக்கு மேலே கொண்டு வரப்படும் உலோகங்களின் இருப்பு அதிகரித்த வண்ணமும், பூமிக்கு அடியில் இருப்பு குறைந்தும் வருகிறது. 1932 மற்றும் 1999 ஆம் ஆண்டுகளுக்கு இடையில் தாமிரத்தின் சராசரி தனிமனித பயன்பாடு 73 கிராமிலிருந்து 238 கிராமுக்கு உயர்ந்துள்ளது.
உலோகங்களை இயல்பாகவே மறுசுழற்சிக்கு உட்படுத்தமுடியும். எனவே, எதிர்மறை சுற்றுச்சூழல் பாதிப்புகளை குறைக்கவும் மற்றும் ஆற்றல் சேமிப்புக்காகவும் இவற்றை மீண்டும் மீண்டும் பயன்படுத்த இயலும். உதாரணமாக மறுசுழற்சியில் தயாரிக்கப்பட்ட அலும்னியத்தைப் பயன்படுத்தினால், பாக்சைட்டு தாதுவிலிருந்து அலுமினியத்தைத் தயாரிக்கப் பயன்படுத்தப்படும் ஆற்றல் 95% அளவை சேமிக்கமுடியும் ஆனால் சமுதாயத்தில் உலோகங்களின் இருப்பும். மறுசுழற்சியின் பயன்பாட்டு விகிதம் மிகக் குறைவாக உள்ளது என ஆய்வறிக்கைகள் தெரிவிக்கின்றன. .
உலோகவியல்
உலோகங்கள், இடையுலோகச் சேர்மங்கள் மற்றும் கலப்புலோகம் எனப்படும் உலோகக் கலவைகள் போன்றவற்றின் பொருளறிவியல், பொறியியல், இயற்பியல், வேதியியல் பண்புகள் முதலியனவற்றை ஆய்வு செய்கின்ற அறிவியல் களம் உலோகவியல் ஆகும். இத்துறை பொதுவாக, தனிமங்களை அவற்றின் தாதுக்களிலிருந்து பிரித்தெடுத்தல் மற்றும் பயன்படுத்துதல் தொடர்பான ஒரு நுட்பவியலாகும். தனிமங்களை உற்பத்தி செய்வதற்கு அறிவியல் துறை எவ்வாறு பயன்படுத்தப்படுகிறது என்பதும் நுகர்வோருக்கும் பெருமளவில் தயாரிப்பவர்களுக்கும் இத்தனிமங்களை உற்பத்தி செய்வதற்கான பொறியியல் முறைகளையும் உலோகவியல் உள்ளடக்கியுள்ளது. தனிமங்களை உற்பத்தி செய்வது என்பது உலோகத் தாதுக்களைப் பதப்படுத்தி அவற்றில் இருந்து தனிமங்களைத் தனித்துப் பிரித்தெடுத்தலைக் குறிக்கிறது.
பயன்பாடுகள்
சில உலோகங்கள் மற்றும் உலோக கலவைகள் பெரும் சுமைகளை சுமந்து செல்லத்தக்க வகையில் அலகு ஒன்றுக்கு உயர் கட்டமைப்பு பலம் உடையவைகளாக இருக்கின்றன.
முறுக்கு, சிதைவு மற்றும் உருக்குலைவு போன்றவற்றை எதிர்க்கும் வல்லமையை உலோகக் கலவைகள் பெற்றுள்ளன.
பூமியின் மேலோட்டில் காணப்படும் ஏராளமான உலோகங்களில் இரும்பும் அலுமினியமுமே மிகப்பரவலாகப் பயன்படுத்தப்படுகின்றன.
உலோகங்கள் நன்றாக மின்சாரத்தைக் கடத்தும் என்பதால் பல்வேறு மின்னியல் பயன்பாடுகளை இவை பெற்றுள்ளன.
வெப்பத்தை இவை நன்கு கடத்தும் என்பதால் பல்வேறு கருவிகளில் பயன்படுத்தப்படுகின்றன. எதிரொளிக்கும் பண்பை பெற்றிருப்பதால் உலோகங்களைப் பயன்படுத்தி கண்ணாடிகள் ஆடிகள் போன்ற ஒளியியற் கருவிகள் தயாரிக்க முடிகிறது.
மிளிரும் பண்பை உபயோகித்து அணிகலன்கள் தயாரிக்கப்படுகின்றன.
சிலதனிமங்கள் சிறப்புப் பண்புகளைப் பெற்றிருப்பதால் அணுக்கரு, விண்வெளிப்பயன்பாடுகள், ஆற்றல் உற்பத்தி மருத்துவம், கதிரியக்கப் பயன்பாடுகள் என பலதரப்பட்ட பயன்களை அளிக்கின்றன.
வெளி இணைப்புகள்
பகுப்பு:மூலப்பொருள்கள் பகுப்பு:உலோகத் தனிமங்கள்
நசீம் அகமது
நசீம் அகமது (Naeem Ahmed, பிறப்பு: செப்டம்பர் 20 1952), ஒரு பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 2000 இல் ஒருநாள் பன்னாட்டுத் துடுப்பாட்டப் போட்டி ஒன்றில் இல் கலந்து கொண்டுள்ளார். 1978 இல் பாக்கித்தான் ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1952 பிறப்புகள் பகுப்பு:வாழும் நபர்கள்
வீரை அம்பிகாபதி
வீரை அம்பிகாபதி 16 ஆம் நூற்றாண்டில் வாழ்ந்த தமிழ்ப் புலவர்களில் ஒருவர். இவர் வீரை கவிராச பண்டிதர் என்னும் புலவரின் மகன். நெல்லை வருக்கக் கோவை, பராபரை மாலை என்னும் நூல்களை இயற்றியவர். வீரை என்னும் ஊரில் வாழ்ந்தவர்.
இவர் பாண்டியன் அவைக்குச் சென்றபோது பாண்டியனின் விருப்பப்படி தென்காசி, மதுரை, நெல்லை, கருவை ஆகிய ஊர்ப் பெயர்களும், இந்த நான்கு ஊர்களின் இறைவன் பெயர்களும் ஒரே பாடலில் வருமாறு பாடிக்காட்டித் தன் புலமையை வெளிப்படுத்தினார் என்னும் வரலாற்றைக் கூறும் பாடல் ஒன்று உண்டு. அது:
இவர் தன் தந்தையைக் காட்டிலும் புலமை மிக்கவர் எனத் தெரிகிறது. இவரால் பாடப்பட்ட தனிப்பாடல்கள் பல. அவை இப்போது கிடைக்கவில்லை. இவர் பாண்டியனிடம் விருதுகள் பல பெற்றார். இவர் இறந்தபோது இவரது தந்தை பாடிய பாடல்.
அடிக்குறிப்பு
பகுப்பு:தமிழ்ப் புலவர்கள்
ஜார்ஜ் உலைட்
ஜார்ஜ் உலைட் (George Ulyett, பிறப்பு: அக்டோபர் 21 1851, இறப்பு: சூன் 18 1898), இங்கிலாந்து அணியின் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும், 537 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 - 1889 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1851 பிறப்புகள் பகுப்பு:1898 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
அதரகதீசு
அதரகதீசு (ஆங்கிலம்: Atargatis) என்பது ஒரு சிம்போனிக்கு மெட்டல் இசைக்குழு ஆகும். இது 1997ஆம் ஆண்டு செருமனி நாட்டில் துவங்கப்பெற்றது. இதன் தற்போதைய உறுப்பினர்கள்:
௧. சுதீவானி லூசி
௨. ஆர்தூர் விலாதினோவிசுகி
௩. லார்டு லார்னுகோல்டு
௪. தியாலூபா
௫. சதுரக்கு
மேற்கோள்கள்
பகுப்பு:சிம்போனிக்கு மெட்டல் இசைக்குழு
நித்தியஜோதி (எழுத்தாளர்)
நித்தியஜோதி (பிறப்பு: ஏப்ரல் 24, 19---, பூனாகலை, பண்டாரவளை, இலங்கை) ஒரு சிறந்த ஆளுமை மிக்க  மலைகயகத் தமிழ் எழுத்தாளர் ஆவார். இவருடைய படைப்பிலக்கியக் களம் சிறுகதைகள், புதினங்கள், கட்டுரைகள், கவிதைகள் என பரந்து இருக்கின்றது.
வெளி இணைப்புகள்
பகுப்பு:ஈழத்து எழுத்தாளர்கள்
ஓரிச்சேரி பத்ரகாளியம்மன் கோயில்
ஓரிச்சேரி பத்ரகாளியம்மன் கோயில் தமிழ்நாட்டில் ஈரோடு மாவட்டம், ஓரிச்சேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பத்ரகாளியம்மன் சன்னதியும், மாரியம்மன், பட்டத்து அரசி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமாதியஸ் (திரைப்படம்)
அமாதியஸ் (Amadeus) 1984 இல் வெளியான அமெரிக்க நாடகத் திரைப்படமாகும். சால் சயின்ட்ஸ் ஆல் தயாரிக்கப்பட்டு மிலோஸ் பார்மன் ஆல் இயக்கப்பட்டது. முர்ரே ஆபிரகாம், டாம் ஹல்ஸ், எலிசபெத் பெர்ரிஜ் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1984 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
கங்காதர்பூர்
கங்காதர்பூர், இந்திய மாநிலமான மேற்கு வங்காளத்தின் ஹூக்லி மாவட்டத்தில் அமைந்துள்ள நகரம். இது ஸ்ரீராம்பூர் வட்டத்துக்கு உட்பட்டது. இங்கிருந்து ஹூக்லிக்கு 26 கி.மீ தொலைவிலும், கொல்கத்தாவில் இருந்து 30 கி.மீ தொலைவிலும் அமைந்துள்ளது.
சான்றுகள்
பகுப்பு:ஹூக்லி மாவட்டம் பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பொரஸ்ட் விடேகர்
ஃபாரஸ்ட் விடேகர் (Forest Whitaker) (பிறப்பு: ஜூலை 15, 1961) ஒரு அமெரிக்க நாட்டு நடிகர், தயாரிப்பாளர் மற்றும் இயக்குநர் ஆவார். இவர் த லாஸ்ட் கிங் ஆப் ஸ்காட்லாந்து, த கிரேட் டிபேட்டர்ஸ், டேகின் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் மிகவும் புகழ் பேன்ற நடிகர் ஆனார்.
வெளி இணைப்புகள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:தொலைக்காட்சி நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:சிறந்த நடிகருக்கான அகாதமி விருதை வென்றவர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுவல்
right|thumbnail|250px| [[கோச் பனித்திவலையை உருவாக்க, ஒரு சமபக்க முக்கோணத்தை எடுத்து அதன் ஒவ்வொரு கோட்டின் நடு மூன்றிலொரு பங்கிற்கும் பதிலாக அதே நீளமுள்ள (அதாவது மூன்றிலொரு பங்கு நீளம்) இரண்டு கோடுகள் வைத்து ஒரு சமபக்க மேடு சேர்க்கவேண்டும். இவ்வாறு உருவான வடிவத்தில் மறுபடியும் ஒவ்வொரு கோட்டிலும் இம்மாற்றை முடிவின்றி செய்து கொண்டே போகவேண்டும். ஒவ்வொரு மறுசெய்கையிலும் இவ்வடிவத்தின் சுற்றளவு மூன்றிலொரு பங்கு கூடுகிறது. கோச் பனித்திவலை என்பது இவ்வாறான முடிவிலா மறுசெய்கைகளின் விளைவே ஆகும். இது முடிவிலா சுற்றளவு கொண்டிருந்தாலும் முடிவுள்ள பரப்பளவையேக் கொண்டிருக்கிறது. முடிவிலா சுற்றளவைக் கொண்டிருப்பதால் கோச் பனித்திவலையும் அதைப்போன்ற மற்ற பிற வடிவங்களும் "அரக்க வளைவுகள்" என்று சிலநேரங்களில் அழைக்கப்படுகின்றன. ]] பகுவல் (ஆங்கிலம்:Fractal) எனப்படுவது ஒரு வகை கணிதப் பண்புகள் கொண்ட ஒரு வடிவம் அல்லது தோற்றம் ஆகும். பகுவல்களின் சிறப்பு என்னவென்றால் அவற்றைத் பிரித்துப் பார்த்தாலோ பெரிதாக்கிப் பார்த்தாலோ சிறிதாக்கிப் பார்த்தாலோ அவற்றின் கணிதப் பண்புகளும் தோற்றமும் ஒன்றுபோலவே அமையும். அதாவது அவை தன் ஒப்புமை பண்பு கொண்டவை.
பகுப்பு:பகுவல்
பிசுமத் செலீனைடு
பிசுமத் செலீனைடு (Bismuth selenide) என்பது Bi2Se3) என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசுமத், செலீனியம் தனிமங்கள் இணைந்து சாம்பல்நிறப் பொடியாக பிசுமத் செலீனைடு உருவாகிறது. பிசுமத்(III) செலீனைடு என்ற பெயராலும் அழைக்கப்படும் இச்சேர்மம் ஒரு குறைக்கடத்தியாகவும் வெப்பமின்னிய பொருளாகவும் பயன்படுகிறது .  சரியான விகிதச்சமவியல் அளவுகளில் உருவாகும் பிசுமத் செலீனைடு, 0.3 எலக்ட்ரான் வோல்ட் ஆற்றல் இடைவெளியுடைய குறைக்கடத்தியாக பயனாகிறது. இயற்கையாகத் தோன்றும் செலீனியக் காலியிடங்கள் எலக்ட்ரான் கொடையாளிகளாகச் செயல்படுகின்றன. பிசுமத் செலீனைடு ஓர் அரை உலோகமாகச் செயல்படுகிறது . இடத்தியல் ஆய்வுகளின்படி பாதுகாக்கப்பட்ட மேற்பரப்பு நிலைகள் பிசுமத் செலீனைடில் அறியப்பட்டன. இவை தொடர்பாம ஆய்வுகள் தற்போது ஆய்வு நிலையில் உள்ளன which is the subject of ongoing scientific research..
மேற்கோள்கள்
பகுப்பு:பிசுமத் சேர்மங்கள் பகுப்பு:செலீனைடுகள்
ஏப்ரல் 10
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
மலங்கரை கத்தோலிக்கக் கல்லூரி, மரியகிரி
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்ட பல்கலைக்கழகங்களும் கல்லூரிகளும் பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
தமிழ் விக்சனரி
தமிழ் விக்சனரி என்பது சொற்களுக்கான பொருள், அவற்றின் மூலம், ஒலிப்பு (பலுக்கல்;உச்சரிப்பு), எடுத்துக்காட்டு வாக்கியங்கள் தொடர்கள் முதலியவற்றை உள்ளடக்கிய, கட்டற்ற பன்மொழி அகரமுதலியொன்றைக் கூட்டு முயற்சியில் உருவாக்கும் ஒரு திட்டமாகும். தமிழ்-தமிழ், ஆங்கிலம்-தமிழ், தமிழ்-ஆங்கிலம் மட்டும் அல்லாமல் பிரன்சிய மொழி, சிங்களம், மலேய மொழி போன்ற பிற மொழிச் சொற்களிலும் இதில் விளக்கம் பெற முடியும். இத்திட்டம் விக்கியூடக நிறுவனத்தின் தமிழ் திட்டங்களில் ஒன்றாக, 2004 ஆம் ஆண்டு, சூலை 24 நாளன்று தொடங்கப்பட்டது.
வெளி இணைப்புகள்
பகுப்பு:தமிழ் மின்னகராதிகள் பகுப்பு:தமிழ் பன்மொழி அகராதிகள்
வரகூர் பழையவரதராஜபெருமாள் கோயில்
வரகூர் பழையவரதராஜபெருமாள் கோயில் தமிழ்நாட்டில் நாமக்கல் மாவட்டம், வரகூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பழைய வரதராஜபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தண்டனை அட்டை
தண்டனை அட்டை, தண்டனைச் சீட்டு அல்லது பெனால்ட்டி கார்டு (penalty card) பல விளையாட்டுக்களில் விளையாட்டாளர், பயிற்றுனர் அல்லது அணி அலுவலருக்கு எச்சரிக்கை விடுக்கவோ, கடிந்துரைக்கவோ, தண்டனை தரவோ மொழியற்ற முறையில் தெரிவிக்கப் பயன்படுத்தப்படுகிறது. பொதுவாக ஓர் விளையாட்டாளர் குற்றமிழைக்கும்போது அதனைச் சுட்டிக் காட்ட ஆட்டநடுவர்கள்  தண்டனை அட்டைகளைப் பயன்படுத்துகின்றனர். நடுவர் குற்றமிழைத்த விளையாட்டாளரை நோக்கியவாறோ சுட்டியபடியோ தனது தலைக்கு மேலே சீட்டைக் காண்பித்து அவருக்கு வழங்கப்படும் தண்டனையைத் தெரிவிப்பார். ஆட்ட அலுவலர் காட்டும் தண்டனை அட்டைகளின் வண்ணம் அல்லது வடிவத்தைக் கொண்டு குற்றத்தின் வகை அல்லது தீவிரம் வெளிப்படுவதோடு அதற்கான தண்டனை அளவும் தெரியப்படுத்தப்படுகிறது.
சில நேரங்களில் விளையாட்டுத் தவிர மற்ற துறைகளிலும் இது பயனாகிறது. காட்டாக, சில வானொலிகளின் நேயர் பங்கேற்பு நிகழ்ச்சிகளில் விதியை மீறி பேசுவோருக்கு மஞ்சள் அட்டை தரப்படுவதைக் குறிக்கலாம்.
வரலாறும் ஆரம்பமும்
அனைத்து மொழியினருக்கும் பொதுவான வகையில் வண்ண அட்டைகளைத் தொடர்பாடலுக்குப் பயன்படுத்தும் எண்ணம் முதன்முதலில் பிரித்தானிய காற்பந்து நடுவர் கென் ஆசுட்டனுக்கு எழுந்தது. பன்னாட்டுக் கால்பந்து சங்கங்களின் கூட்டமைப்பின் நடுவர்கள் குழுவிற்கு நியமிக்கப்பட்ட ஆசுட்டன் 1966 உலகக்கோப்பையின் அனைத்து நடுவர்களுக்கும் பொறுப்பாளராக பணியாற்றினார். இந்த உலகக்கோப்பையின் காலிறுதி ஆட்டமொன்று வெம்பிளி விளையாட்டரங்கில் இங்கிலாந்திற்கும் அர்கெந்தீனாவிற்கும் இடையே நடைபெற்றது. ஆட்டத்திற்குப் பின்னால் நாளிதழ்கள் பதிப்புகளில் ஆட்டநடுவர் ருடோல்ஃப் கிரீட்லென் அர்கெந்தீனா ஆட்டக்காரர் அன்டோனியோ ராட்டினை வெளியேற்றியது மட்டுமன்றி பாபி சார்லடன், ஜாக் சார்லடன் ஆகிய இருவரையும் எச்சரித்ததாக வெளிவந்தது. ஆட்டத்தின்போது நடுவர் தனது முடிவைத் தெளிவுபடுத்தவில்லை என இங்கிலாந்தின் மேலாளர் ஆல்ஃப் ராம்சே ஃபிஃபாவை நாடினார். இந்த நிகழ்வு ஆட்டநடுவரின் முடிவுகளை விளையாட்டாளர்களுக்கும் பார்வையாளர்களுக்கும் தெளிவுறத் தெரியப்படுத்தும் வழிவகைகளைக் குறித்து ஆராய ஆசுட்டனைத் தூண்டியது. ஆசுட்டன் போக்குவரத்தில் பயன்படும் சைகை விளக்குகளை ஒட்டிய வண்ண அட்டைகள் (மஞ்சள் - எச்சரிக்கை, சிவப்பு - நிறுத்தம்) மொழி எல்லைகளைத் தாண்டி ஆட்டக்காரர்களுக்கும் பார்வையாளர்களுக்கும் ஒருசேர குற்றமிழைத்தவர் எச்சரிக்கப்பட்டாரா அல்லது வெளியேற்றப்பட்டாரா என்பதைத் தெளிவுபடுத்தும்  என்றுணர்ந்தார். இதன் விளைவாக, மஞ்சள் அட்டைகள் எச்சரிக்கைக்காகவும் சிவப்பு அட்டைகள் வெளியேற்றத்தைக் குறிக்கவும் மெக்சிக்கோவில் நடந்த 1970 உலகக்கோப்பை காற்பந்து போட்டிகளில் முதன்முதலாகப் பயன்படுத்தப்பட்டன. தண்டனை அட்டைகளைப் பயன்படுத்தும் இந்த முறைமையை விரைவிலேயே மற்ற பல விளையாட்டுக்களும் தங்கள் சட்டங்களுக்கேற்ப மாறுதல்களுடன் பின்பற்றத் தொடங்கின.
மஞ்சள் நிற அட்டை
மஞ்சள் அட்டை ஆனது பல்வேறு விளையாட்டுகளில் உபயோகிகப்படும் தண்டனை அட்டை. விளையாட்டிற்கு ஏற்ப அதன் அர்த்தம் மாறுபடும். பொதுவாக ஒரு விளையாட்டு வீரரின் நடவடிக்கைகாக அவர்களுக்கு கொடுக்கப்படும் எச்சரிக்கை அல்லது தற்காலிக ஆட்ட நீக்கம் ஆக இருக்கலாம்.
சிவப்பு நிற அட்டை
சிவப்பு அட்டை பல்வேறு விளையாட்டுகளில் தண்டனை அட்டையாக வழங்கப்படினும் அதன்  அர்த்தம் ஆனது ஒரு விளையாட்டு வீரர் மோசமான தவறு இழைத்ததனால் அந்நபரை ஆட்டத்தை விட்டு நிரந்தரமாக   நீக்குதல் ஆகும்.
பச்சை நிற அட்டை
பச்சை அட்டையானது ஒரு சில விளையாட்டுகளில், விளையாட்டு வீரர் இழைத்த சிறிய தவுறுகளுக்கு (விபரீதமற்ற) வழங்கப்படும் முறையான  எச்சரிக்கை அட்டை ஆகும்.
மேற்சான்றுகள்
பகுப்பு:காற்பந்தாட்டம் பகுப்பு:வளைதடிப் பந்தாட்டம் பகுப்பு:சண்டை விளையாட்டுக்கள்
ருவான் ரணதுங்க
ருவான் ரனதுங்க (Ruwan Ranatunga,  பிறப்பு: அக்டோபர் 20, 1971),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில்  கம்பஹா  மாவட்டத்திலிருந்து மக்களால் தெரிவு செய்யப்பட்ட உறுப்பினர்.
வாழ்க்கைக் குறிப்பு
180A, மினுவாங்கொட ரோட், உடுகம்பொல இல் வசிக்கும் இவர்  பௌத்த மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:1965 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள்
இலங்கை தேசிய காங்கிரஸ்
இலங்கை தேசிய காங்கிரஸ் (Ceylon National Congress, CNC) என்பது இலங்கையில் 1919 ஆம் ஆண்டில் உருவாக்கப்பட்ட ஒரு தேசியவாத அரசியல் கட்சியாகும். இலங்கை பிரித்தானிய ஆட்சியின் கீழ் இருந்த போது, தேசியவாதம் எழுச்சியுற்றிருந்த காலகட்டத்தில் நிறுவப்பட்டது. இக்கட்சி 1948 ஆம் ஆண்டில் இலங்கை விடுதலை பெறுவதற்கு மிகவும் முக்கிய பங்கு வகித்திருந்தது. சேர் பொன்னம்பலம் அருணாசலம் இதன் நிறுவனத் தலைவராக இருந்து செயல்பட்டார்.
மேற்கோள்கள்
பகுப்பு:இலங்கை அரசியல் கட்சிகள்
புதர்-வால் கீரி
புதர்-வால் கீரி, கீரி குடும்பத்தைச் சேர்ந்த ஒரு பாலூட்டி ஆகும். இவை மத்திய ஆப்ரிக்க நாடுகளில் காணப்படுகின்றன. இவை 40-50 செ.மீ. நீளமும் 1-1.6 கிலோகிராம் எடையும் கொண்டவை.
வெளி இணைப்புகள்
பகுப்பு:கீரிகள்
நம்ம ஊரு நல்ல ஊரு
நம்ம ஊரு நல்ல ஊரு (Namma Ooru Nalla Ooru) என்பது 1986 ஆம் ஆண்டு வெளியான இந்திய தமிழ்  திரைப்படம் ஆகும். சி. இராமதாஸ், கே. எம். ரவி, கே. முத்துக்குமரன் ஆகியோர் தயாரித்த இப்படத்தை வி. அழகப்பாநத் இயக்கியுள்ளார். இப்படத்தில் ராமராஜன், ரேகா, ராஜீவ், சுலக்சனா ஆகியோர் நடித்துள்ளனர். இப்படத்திற்கு கங்கை அமரன் இசையமைத்துள்ளார். இந்த படம் பெருவெற்றிப் பெற்றது 100 நாட்கள் திரையரங்குகளில் ஓடியது.
இசை
இப்படத்திற்கு கங்கை அமரன் இசையமைத்துள்ளார்.
வரவேற்பு
இந்தியன் எக்ஸ்பிரஸ் எழுதிய திரைப்பட விமர்சனத்தில் திரைக்கதையை "அது பொதுவாக கொடூரமாக உள்ளது" என்று குறிப்பிட்டது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:1986 தமிழ்த் திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள்
1958
1958 (MCMLIII) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1958 நாட்காட்டி
*
திஸ்கித்
திஸ்கித் (Diskit) இந்தியாவின் லடாக் ஒன்றியப் பகுதியின் லே மாவட்டத்தின், நூப்ரா வருவாய் வட்டத்தில் அமைந்த கிராம ஊராட்சி ஆகும். காரகோரம் மலைத்தொடரில் அமைந்த இக்கிராமத்தில் திஸ்கித் விகாரை உள்ளது. திஸ்கித் கிராமம், லே நகரத்திற்கு கிழக்கே 118 கிலோ மீட்டர் தொலவிலும், ஹன்டர் நகரத்திலிருந்து 7 கிலோ மீட்டர் தொலைவிலும் உள்ளது. லே நகரம் மற்றும் தவுலத் பெக் ஓல்டியை இணைக்கும் துர்புக்-சியோக்-தவுலத் பெக் ஓல்டி சாலை இக்கிராமம் வழியாகச் செல்கிறது.
மக்கள் தொகை பரம்பல்
2011-ஆம் மக்கள்தொகை கணக்கெடுப்பின் படி, திஸ்கித் கிராமம் 344 வீடுகளையும், 1760 மக்கள்தொகையும் கொண்டுள்ளது. எழுத்தறிவு 76.57% ஆகவுள்ளது. மக்கள் தொகையில் பெரும்பான்மையாக உள்ள பட்டியல் பழங்குடியினரின் எண்ணிக்கை 1519 ஆகவுள்ளது இக்கிராம மக்கள் கல்வி, அரசு வேலைகள், வங்கிச் சேவைகளுக்கு நூப்ராவிற்குச் செல்ல வேண்டும்.
சுற்றுலா
காரகோரம் மலைத்தொடரில் அமைந்த லடாக்கின் நூப்ரா பள்ளத்தாக்கில் அமைந்த திஸ்கித் கிராமம், ஆண்டு முழுவதும் இயங்கும் முக்கியச் சுற்றுலாத் தலமாகும். சியோக் ஆற்றின் கரையில் அமைந்த திஸ்கித் கிராமத்தில் பல விருந்தினர் விடுதிகளும், உண்வு விடுதிகளும் உள்ளது.
மேற்கோள்கள்
பகுப்பு:லே மாவட்டம் பகுப்பு:லே மாவட்டத்திலுள்ள ஊர்களும் கிராமங்களும்
பிரம்மதேவா
பிரம்மதேவா (1060- 1130) என்பவர் கணித நிபுணர். ஆரியபட்டரின் ஆரியப்பாட்டியா என்னும் நூலுக்குத் திறனாய்வு நூல் எழுதினார். அந்தத் திறனாய்வு நூலின் பெயர் கானபிரகாச ஆகும். திரிகோணவியல் பற்றியும் வானியல் பற்றியும் இந்தத் திறனாய்வு நூலில் எழுதப்பட்டுள்ளது. வட இந்தியா உத்தரப்பிரதேச மாநிலம், மதுரா மாவட்டத்தைச் சேர்ந்த சந்திரபுத்தவின் மகன் பிரம்மதேவா ஆவார்.
பருப்பதம்
உரைநூலால் அறியப்படும் நூல்களில் ஒன்று பருப்பதம். பேராசிரியர் எழுதிய தொல்காப்பிய உரையில் இந்தப் பருப்பதம் என்னும் நூல் குறிப்பிடப்பட்டுள்ளது.
தொல்காப்பியம் உரைநூல் நான்கு வகைப்படும் எனப் பாகுபடுத்திக் காட்டுகிறது. உரைநூல்கள் நான்கு வகை. அவற்றுள் பாடல் இல்லாமல் பாடலில் சொல்லப்பட்ட கருத்தை மட்டும் உரைநடையாக எழுதப்பட்ட பண்டைய நூலுக்கு எடுத்துக்காட்டாக இரண்டு நூல்களைப் பேராசிரியர் தம் தொல்காபிய உரையில் குறிப்பிடுகிறார். அவை பாரதம் பருப்பதம் என்பன. இந்த நூலைப் பற்றி வேறு செய்தி தெரியவில்லை.
அடிக்குறிப்பு
பகுப்பு:9 ஆம் நூற்றாண்டுத் [[தமிழ் நூல்கள்]] பகுப்பு:உரைநூல் காட்டும் நூல்கள் பகுப்பு:மறைந்த தமிழ் நூல்கள்
கையூட்டு
thumb|கையூட்டு thumb|ஊழலுக்கு எதிரான ஐக்கிய நாடுகளின் மாநாடு கையூட்டு அல்லது இலஞ்சம் என்பது, ஊழலின் ஒரு வடிவம் ஆகும். வாங்குபவர் தனது கடமைகளுக்குப் பொருத்தமில்லாத வகையில், அல்லது சட்டத்துக்குப் புறம்பாகச் செயல்படுவதற்காகப் பணம் அல்லது அன்பளிப்புகளை ஏற்றுக் கொள்வதை இது குறிக்கும். கையூட்டு ஒரு குற்றம் ஆகும். பிளாக்கின் சட்ட அகரமுதலி (ஆங்கிலம்), பொது அல்லது நீதிச் சேவையில் உள்ள அலுவலர் அல்லது பிற பணியாளர் ஒருவருடைய செயல்பாடுகளில் செல்வாக்குச் செலுத்தும் நோக்குடன் பெறுமதியான ஏதாவது ஒன்றை வழங்க முற்படுதல், கொடுத்தல், வாங்குதல் போன்றவை கையூட்டு ஆகும் என வரையறுக்கின்றது.
மேலும் காண்க
பகுப்பு:சட்டம்
சுதீவானி லூசி
சுதீவானி லூசி மையர் (ஆங்கிலம்: Stephanie Luzie Meier) என்பவர் ஒரு செருமானிய கோதிக்கு மற்றும் சிம்போனிக்கு மெட்டல் பாடகர் ஆவார். இவர் 1974ஆம் ஆண்டு ஏப்ரல் திங்கள் 6ஆம் தேதி பிறந்தார். தற்போது இவர் அதரகதீசு மற்றும் தார்ககுவெல் ஆகிய இசைக்குழுகளில் பாடி வருகிறார்.
பகுப்பு:கோதிக்கு மெட்டல் பாடகர்கள் பகுப்பு:சிம்போனிக்கு மெட்டல் பாடகர்கள் பகுப்பு:1974 பிறப்புகள் பகுப்பு:செருமனியர் பகுப்பு:வாழும் நபர்கள்
வண்ணான்விளை சுடலைமாடசாமி கோயில்
வண்ணான்விளை சுடலைமாடசாமி கோயில் தமிழ்நாட்டில் கன்னியாகுமரி மாவட்டம், வண்ணான்விளை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தார்ககுவெல்
தார்ககுவெல் என்பது ஒரு கோதிக்கு மெட்டல் இசைக்குழு ஆகும். இது ஆத்திரியா நாட்டைச் சேர்ந்தது. இது 1999 ஆம் ஆண்டில் துவக்கப்பட்டது.
பகுப்பு:கோதிக்கு மெட்டல் இசைக்குழு பகுப்பு:ஆஸ்திரியா பகுப்பு:விரிவாக்கம் தேவைப்படுகின்ற கட்டுரைகள்
தமிழ்நாடு சித்த மருத்துவக் கல்லூரிகள்
இந்திய மருத்துவ முறைகளில் ஒன்றான சித்தா மருத்துவம் குறித்த கல்விகளை அளிக்கும் கல்லூரிகள் சித்தா மருத்துவக் கல்லூரிகள் என அழைக்கப்படுகின்றன. இக்கல்லூரிகளில் சித்தா மருத்துவ அறிஞர் (இளம்நிலை சித்தா மருத்துவம் மற்றும் அறுவை சிகிச்சை) (ஆங்கிலம்: Bachelour of Siddha Medicine and Surgery -B.S.M.S) மற்றும் சித்தா மருத்துவம், சித்தா குணபாடம், சித்தா சிறப்பு மருத்துவம், சித்தா குழந்தை மருத்துவம், சித்தா நோய்நாடல், சித்தா நஞ்சு நூலும் மருத்துவ நூலும் எனும் ஆறு பிரிவுகளின் கீழ் முதுநிலைப் பட்டப்படிப்புகளும் அளிக்கப்படுகின்றன.